lv lv lv lv lv lv lv id th lv et lv lv lv lv lv en en en lv en sv lv es lv lv lv lv lv en ca sv id lv lv it eo lv lv lv io lv lv lv lv en nb nl lv th lv et en sl en lv lv lv en nl lv nb lv lv lv lv lv lv lv lv lv lv lv lv ca lv en lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv es lv lv lv lv lv lv lv lv lv lv lv lv ca sv lv lv lv en nl lv lv de lv lv nl lv es es fi lv lv lv sv ca hbs_lat id en
Jaunas idejas Tavā ēdienkartē – UFS LABĀKIE produkti!
Buljoni, garšvielas un salātu mērces
Lai varētu lietot šo vietni, jums jāiespējo JavaScript.
2022. gada kulinārijas tendences
2021. gads šefpavāriem bija ārkārtīgi izaicinošs. Prioritāte bija pielāgoties pandēmijas realitātei, kas pārtikas nozarei nekādā ziņā nebija viegli. Mēs ieejam 2022. gadā ar cerību, ka sliktie laiki ir garām un beidzot varēsim izmēģināt jaunas lietas.
Ko sagaidīt 2022. gadā? Kādas virtuves izvēlēsies apmeklētāji? Kurus jaunus produktus un no jauna atklātus ēdienus ir vērts izpētīt? Kas palīdzēs jums iekarot klientu lojalitāti?
Kuras 2021. gada tendences saglabāsies?
Pirms pārejam pie jaunajām tendencēm, uz brīdi apstāsimies un padomāsim par tām, kas pagājušajā gadā dominēja pārtikas nozarē. Kuras tendences ēdināšanas jomā ne tikai paliks ar mums, bet kļūs vēl populārākas 2022.gadā?
Vegāniskā virtuve, kas ir brīva no jebkādiem dzīvnieku izcelsmes produktiem, noteikti nekur nepazudīs. Aizvien biežāk tiek runāts, ka restorāniem ir jāpiedāvā vismaz viens vai divi vegāniski ēdieni – pretējā gadījumā viņi zaudēs cīņā par klientiem.
Ir vērts atzīmēt, ka strikti vegāni nav galvenie augu izcelsmes ēdienu patērētāji. Tos bieži pasūta cilvēki, kuri patiesībā ēd gaļu, bet cenšas ierobežot tās lietošanu uzturā vai vienkārši vēlas izmēģināt kaut ko jaunu.
Šī tendence nebūtu tik strauji pieaugusi, ja nebūtu pandēmijas. Mēs visi sākām pievērst lielāku uzmanību tam, ko mēs ēdam, un pat uzskatīt pārtiku par zālēm.
Viesi ir uzmanīgāki, izdarot izvēli, un mēdz pasūtīt ēdienus, kas spēj paveikt ko vairāk, nekā tikai piepildīt vēderu. Tiem, kas rūpējas par savu veselību, ēdienos vajadzētu piedāvāt sastāvdaļas, kas var uzlabot imunitāti: kurkumu, ingveru, ķiploku vai citrusaugļus.
Mūsu viesi sāka pievērst lielāku uzmanību zarnu veselībai un gremošanas sistēmai kopumā. Līdz ar to fermentēto pārtikas produktu milzīgā popularitāte ir iekarojusi ēdināšanas pasauli un tie viennozīmīgi būs redzami kulinārijas tendencēs 2022.gadā Parasti klienti meklē netradicionālākus fermentētus produktus, piemēram, ziedkāpostus, redīsus, lauku pupas vai kombuču.
Atkritumu samazināšanas tendence ir ieradusies uz palikšanu. Atkritumu samazināšana, katras sastāvdaļas visu daļu izmantošana, vienreizējās lietošanas konteineru likvidēšana, inovatīvu risinājumu atrašana ūdens vai enerģijas taupīšanā restorānā – tās visas ir atbildes uz pieaugošo interesi par ilgtspēju pārtikas biznesā.
Klienti novērtē restorānu un pavāru centienus samazināt oglekļa pēdas nospiedumu, pārtikas atkritumus vai ūdens patēriņu – un turpinās to darīt.
Vai esat dzirdējuši par planētas glābšanas diētu? Planētas glābšanas dzīvesveids paredz izvēlēties pārtikas produktus, kas ir labāki videi. Pieaugošie klimata pārmaiņu draudi nozīmē, ka viesi arvien biežāk nolemj mainīt savu dzīvesveidu, lai samazinātu negatīvo ietekmi uz vidi.
Ko ēd cilvēki, kas ievēro planētas glābšanas diētu n kādas būs aktuālās tendences pārtikas nozarē? Pirmkārt, viņi izvēlas vietējos produktus – jo tuvāk tie tiek novākti vai ražoti, jo labāk. Cilvēki, kuriem rūp vide, ierobežo eksotisku augļu (banānu, mango, papaijas vai avokado), kā arī kafijas un tējas patēriņu (tā vietā izvēloties augu uzlējumus).
Otrkārt, viņi krasi ierobežo gaļas patēriņu. Lielākā daļa olbaltumvielu viņu uzturā nāk no augiem, galvenokārt no pākšaugiem. Viņi ierobežo zivju un mājputnu gaļas patēriņu un parasti atsakās no sarkanās gaļas pavisam.
Planētas glābšanas tendence ir saistīta arī ar citu: pieaugošo popularitāti tādu augļu stādījumiem Eiropā, kas iepriekš tika ievesti no ārzemēm. 2022. gadā viesi būs gatavi maksāt vairāk, lai izmēģinātu ēdienus, kas gatavoti, izmantojot Eiropā audzētus tropu augļus. Šai tendencei ir vairākas priekšrocības: mazāks oglekļa pēdas nospiedums, paaugstināts pārtikas nekaitīgums un bieži vien labāka garša, jo augļiem ir atļauts nogatavoties kokos un krūmos, nevis pārvadāšanas konteineros.
Jau ir pieejamas itāļu vīģes, grieķu un franču kivi vai Azoru salu ananāsi. Strauji aug arī banānu, mango, pasifloru vai līčiju audzētavas. Varam sagaidīt, ka 2022. gadā šādi augļi kļūs vēl pieejamāki, jo par tiem arvien biežāk jautā viesi.
Savvaļas un eksotiskas, labi zināmas un jaunatklātas – sēnes ātri vien iekaro restorānus. Tam ir daudz iemeslu, tostarp Āzijas virtuves milzīgā popularitāte, kas ienesa mūsu restorānos savus sēņu veidus; atgriešanās pie tā, ko mums var piedāvāt mūsu pašu meži; un sēņu izmantošana kā lielisku alternatīvu gaļai.
Pilnīgi jauna pārtikas tendence, kas var dominēt 2022. gadā, ir sēņu... dzērieni. Viesi arvien vairāk apzinās unikālās īpašības tādiem produktiem kā chaga (melnā bērza piepes) vai reishi (plakanpiepes) sēnes. Jūs varat pasniegt karstos dzērienus, kas pagatavoti, izmantojot kaltētas, maltas sēnes, pievienot sēņu ekstraktu tējai vai kafijai vai pat iegādāties kļavu sīrupu ar sēņu ekstraktu un pievienot to auzu pārslām vai pankūkām.
Mēs arī daudz esam dzirdējuši par to, kā pārtika var ietekmēt mūsu psiholoģisko labsajūtu, ko nopietni pasliktinājusi pandēmijas pieredze. Mēs meklējam jaunus veidus, kā labāk gulēt, mazināt trauksmi un uzlabot savu garīgo veselību.
Tāpēc apmeklētāji kļūst atvērtāki un vēlas izmēģināt ēdienus ar CBD eļļu vai adaptogēniem, kas ietverti tādās lietās kā ašvaganda (ashwagandha) augs vai cordyceps sēnes. Varat mudināt viesus izvēlēties konkrētus ēdienus, izceļot tajos lielo cinka vai dzelzs saturu. Savukārt, Gotu kola (centella asiatica) ir slavena ar spēju mazināt trauksmi.
Ko šefpavāriem vajadzētu sagaidīt 2022. gadā? Jaunu risinājumi meklējumus, kas palīdzēs viesiem rūpēties par planētu, uzlabot veselību un vispārējo labsajūtu. Lai izdodas!
Ne tikai suši. Japāņu virtuves pamatēdieni
Septiņi veidi, kā samazināt pārtikas atkritumu daudzumu
Vai vēlies iegūt pieeju unikāliem videoklipiem un rakstiem?
Reģistrēšanās aizņems vien 30 sekundes.
Skaties neierobežoti daudz video un iedvesmojies.
Ieskaties pilna apjoma rakstos, ko ir radījuši šefpavāri no visas pasaules.
Vai Tev ir izveidots konts? Pieslēgties
Reģistrējieties mūsu jaunumu lapas saņemšanai, lai jums būtu visjaunākā informācija!
Pierakstoties tagad, jūs saņemsiet receptes, informāciju par nozares tendencēm, bezmaksas paraugus un ne tikai.
Ievadiet savu e-pasta adresi...
Baltics Lietuva Latvija Eesti
© 2022 Unilever Food Solutions | Visas tiesības rezervētas
Instalēt šo tīmekļa lietotni jūsu iPhone Instalēt šo tīmekļa lietotni jūsu iPad Instalēt šo tīmekļa lietotni jūsu Android tālrunī Instalēt šo tīmekļa lietotni jūsu Windows tālrunī
Nospiest zemāk redzamo kopīgošanas ikonu un izvēlēties pievienot sākuma ekrānam. Nospiest augstāk redzamo kopīgošanas ikonu un izvēlēties pievienot sākuma ekrānam. Nospiest zemāk redzamo kopīgošanas ikonu un izvēlēties pievienot sākuma ekrānam. Nospiest zemāk redzamo kopīgošanas ikonu un izvēlēties pievienot sākuma ekrānam.